CELEX: 52009PC0060
Language: da
Date: 2009-02-13
Title: Forslag til Rådets forordning om ændring af rådets forordning (EF) nr. 1425/2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i Malaysia

Vigtig juridisk meddelelse

|

52009PC0060

Forslag til Rådets forordning om ændring af rådets forordning (EF) nr. 1425/2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i Malaysia  /* KOM/2009/0060 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 13.2.2009KOM(2009) 60 endeligForslag tilRÅDETS FORORDNINGom ændring af Rådets forordning (EF) nr. 1425/2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i Malaysia(forelagt af Kommissionen)BEGRUNDELSEBAGGRUND FOR FORSLAGET |110 | Begrundelse og mål Dette forslag vedrører anvendelsen af Rådets forordning (EF) nr. 384/96[1] om beskyttelse mod dumpingimport fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 2117/2005[2] ("grundforordningen"), i proceduren vedrørende importen af visse sække og poser af plast med oprindelse i Folkerepublikken Kina (Kina) og Thailand. |120 | Generel baggrund Forslaget fremsættes som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |139 | Gældende bestemmelser på det område, som forslaget vedrører Rådets forordning (EF) nr. 1425/2006[3] om indførelse af en endelig antidumpingtold på importen af visse sække og poser af plast med oprindelse i Folkerepublikken Kina (Kina) og Thailand. Senest ændret ved Rådets forordning (EF) nr. 1356/2007[4]. Forslag om at indrømme nye eksporterende producenter til Fællesskabet behandling som nye eksporterende producenter. |141 | Overensstemmelse med EU’s andre politikker og mål Ikke relevant |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | De ansøgere, som samarbejdede, og EF-erhvervsgrenen er blevet underrettet om resultaterne af undersøgelsen og har haft lejlighed til at fremsætte bemærkninger. |Ekspertbistand |229 | Der har ikke været behov for ekspertbistand. |230 | Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en vurdering af de generelle virkninger, men indeholder en udtømmende liste over de forhold, der skal vurderes. |FORSLAGETS RETLIGE ASPEKTER |305 | Resumé af forslaget Ved forordning (EF) nr. 1425/2006 indførte Rådet en endelig antidumpingtold på importen af visse sække og poser af plast med oprindelse i Folkerepublikken Kina ("Kina") og Thailand. I forbindelse med den undersøgelse, der lå til grund for indførelsen af antidumpingtolden ("den oprindelige undersøgelse") blev der på grund af det store antal eksportører/producenter af den pågældende vare i Kina og Thailand udtaget en stikprøve af de eksporterende producenter. De virksomheder, der indgik i stikprøven i Kina og Thailand, blev pålagt individuelle toldsatser på mellem 4,8 % og 14,3 %. De samarbejdende virksomheder, der ikke indgik i stikprøven, blev pålagt en toldsats på 8,4 % for Kina og 7,9 % for Thailand. De øvrige virksomheder i Kina blev pålagt en resttold på 28,8 % og virksomhederne i Thailand en resttold på 14,3 %. I henhold til artikel 2 i Rådets forordning (EF) nr. 1425/2006 kan nye kinesiske eller thailandske producenter, som opfylder kriterierne i samme artikel, blive indrømmet samme behandling som de samarbejdende virksomheder, der ikke indgår i stikprøven ("behandling som ny eksporterende producent"). Syv ansøgere (fem kinesiske og to thailandske) anmodede om behandling som ny eksporterende producent. Kun tre kinesiske virksomheder fremlagde dokumentation, der ansås for tilstrækkelig til at ændre Rådets forordning (EF) nr. 1425/2006 og føje dem til listen over de virksomheder, der er omfattet af den vejede gennemsnitlige told på 8,4 %. Anmodningerne fra de øvrige virksomheder blev afvist af følgende årsager: to kinesiske virksomheder svarede ikke på ansøgningsskemaet eller spørgeskemaet en thailandsk virksomhed fremlagde vildledende oplysninger og en anden thailandsk virksomhed eksporterede den pågældende vare til Fællesskabet i undersøgelsesperioden i forbindelse med den oprindelige undersøgelse. Det foreslås derfor, at Rådet vedtager vedlagte forslag til forordning, der bør offentliggøres i Den Europæiske Unions Tidende så hurtigt som muligt. |310 | Retsgrundlag Rådets forordning (EF) nr. 384/96 og artikel 2 i Rådets forordning (EF) nr. 1425/2006. |329 | Subsidiaritetsprincippet Forslaget henhører under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grund(e): |331 | Rådets forordning (EF) nr. 1425/2006 af 25. september 2006 om indførelse af en endelig antidumpingtold og endelig opkrævning af den midlertidige told på importen af visse sække og poser af plast med oprindelse i Kina og Thailand giver ikke mulighed for nationale beslutninger. Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. |332 |Reguleringsmiddel/reguleringsform |341 | Foreslået instrument: forordning. |342 | Andre midler vil ikke være hensigtsmæssige af nedenstående årsager: Ovennævnte grundforordning foreskriver ikke alternative muligheder. |BUDGETMÆSSIGE KONSEKVENSER |409 | Forslaget har ingen virkninger for Fællesskabets budget. |Forslag tilRÅDETS FORORDNINGom ændring af Rådets forordning (EF) nr. 1425/2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i MalaysiaRÅDET FOR DEN EUROPÆISKE UNION HAR —under henvisning til Rådets forordning (EF) nr. 384/1996 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen")[5],under henvisning til artikel 2 i Rådets forordning (EF) nr. 1425/2006[6] af 25. september 2006 om indførelse af en endelig antidumpingtold på importen af visse sække og poser af plast med oprindelse i Folkerepublikken Kina og Thailand og om afslutning af proceduren vedrørende importen af visse sække og poser af plast med oprindelse i Malaysia,under henvisning til forslag forelagt af Kommissionen efter høring af det rådgivende udvalg, ogud fra følgende betragtninger:A. TIDLIGERE PROCEDURE(1) Rådet indførte ved forordning (EF) nr. 1425/2006 en endelig antidumpingtold på importen til Fællesskabet af visse sække og poser af plast henhørende under KN-kode ex 3923 21 00 (Taric-kode 3923 21 00 20), ex 3923 29 10 (Taric-kode 3923 29 10 20) og ex 3923 29 90 (Taric-kode 3923 29 90 20) med oprindelse i Folkerepublikken Kina ("Kina") og Thailand. I betragtning af det store antal eksporterende producenter i den undersøgelse, der lå til grund for indførelsen af antidumpingtolden ("den oprindelige undersøgelse"), blev der udtaget en stikprøve af kinesiske og thailandske eksporterende producenter, og der blev fastsat individuelle toldsatser på mellem 4,8 % og 14,3 % for de virksomheder, som indgik i stikprøverne, mens andre samarbejdende virksomheder, som ikke indgik i stikprøven, blev pålagt en toldsats på 8,4 % for Kina og 7,9 % for Thailand. Der blev fastsat en toldsats på 28,8 % for Kina og 14,3 % for Thailand for virksomheder, der enten ikke gav sig til kende, eller som ikke samarbejdede i forbindelse med undersøgelsen.(2) Det er fastsat i artikel 2 i Rådets forordning (EF) nr. 1425/2006, at hvis en ny eksporterende producent i Kina eller Thailand over for Kommissionen fremlægger tilstrækkelig dokumentation for, at-  den pågældende virksomhed ikke eksporterede de i artikel 1, stk. 1, i nævnte forordning omhandlede varer til Fællesskabet i undersøgelsesperioden (1. april 2004 til 31. marts 2005) ("undersøgelsesperioden") (det første kriterium),-  producenten ikke er forretningsmæssigt forbundet med nogen af de eksportører eller producenter i Kina eller Thailand, som er genstand for de ved nævnte forordning indførte antidumpingforanstaltninger (det andet kriterium), og-  virksomheden faktisk har eksporteret de pågældende varer til Fællesskabet efter den undersøgelsesperiode, der ligger til grund for foranstaltningerne, eller har indgået en uigenkaldelig kontraktmæssig forpligtelse til at eksportere en væsentlig mængde til Fællesskabet ("det tredje kriterium"),kan artikel 1 i nævnte forordning ændres ved at tildele den nye eksporterende producent den toldsats, der gælder for de samarbejdende virksomheder, der ikke indgik i stikprøven, dvs. 8,4 % for kinesiske virksomheder og 7,9 % for thailandske virksomheder.B. ANMODNINGER OM STATUS SOM NY EKSPORTERENDE PRODUCENT(3) Syv virksomheder (fem kinesiske og to thailandske) har ansøgt om indrømmelse af samme behandling som de samarbejdende virksomheder i den oprindelige undersøgelse, der ikke var omfattet af stikprøven ("behandling som ny eksporterende producent").(4) Der blev foretaget en undersøgelse med henblik på at fastslå, om de syv ansøgere opfylder kriterierne for at blive indrømmet behandling som nye eksporterende producenter, jf. artikel 2 i Rådets forordning (EF) nr. 1425/2006.(5) Der blev udsendt et spørgeskema til alle syv ansøgere, som desuden blev anmodet om at fremlægge dokumentation for, at de opfylder ovennævnte tre kriterier.(6) To kinesiske virksomheder, der anmodede om behandling som ny eksporterende producent, fremlagde ikke de nødvendige oplysninger. Det var derfor ikke muligt at kontrollere, om disse virksomheder opfyldte kriterierne i artikel 2 i Rådets forordning (EF) nr. 1425/2006, og deres anmodninger måtte afvises.(7) En thailandsk virksomhed fremlagde vildledende oplysninger, og dens anmodning måtte derfor afvises.(8) En thailandsk virksomhed eksporterede den pågældende vare til Fællesskabet i undersøgelsesperioden. Den opfyldte derfor ikke det første kriterium, og anmodningen måtte derfor afvises.(9) De sidste tre eksporterende producenter fra Kina fremlagde dokumentation, der ansås som fyldestgørende for, at de opfylder kriterierne i artikel 2 i Rådets forordning (EF) nr. 1425/2006, hvormed de kan tildeles den toldsats for de samarbejdende virksomheder, der ikke indgik i stikprøven (dvs. 8,4 % for kinesiske selskaber), og de tilføjes derfor til listen over eksporterende producenter i bilag I til Rådets forordning (EF) nr. 1425/2006.(10) Ansøgerne og EF-erhvervsgrenen blev underrettet om resultaterne af undersøgelsen og fik lejlighed til at fremsætte bemærkninger.(11) Alle argumenter og indlæg fra de interesserede parter er blevet undersøgt og taget i betragtning, når det var berettiget —UDSTEDT FØLGENDE FORORDNING:Artikel 1Følgende virksomheder føjes til listen over producenter i Kina i bilag I til Rådets forordning (EF) nr. 1425/2006:Virksomhed | By |Huiyang Kanlun Polyethylene Manufacture Factory | Huizhou |Bao Xiang Plastic Bag Manufacturing (Shenzhen) Co., Ltd. | Shenzhen |Quanzhou Polywin Packaging Co. Ltd | Nanan |Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Rådets vegneFormand [1] EFT L 56 af 6.3.1996, s. 1.[2] EUT L 340 af 23.11.2005, s. 17.[3] EUT L 270 af 29.9.2006, s. 4.[4] EUT L 304 af 22.11.2007, s. 5.[5] EFT L 56 af 6.3.1996, s. 1.[6] EUT L 270 af 29.9.2006, s. 4.